На основу члана 20. Закона о локалној самоуправи (“Сл.гласник РС”, бр. 129/2007, 83/2014-др. закон и 101/2016, у складу са Меморандумом о сарадњи између International Management Group (IMG) и Општине Апатин у вези спровођења Програма „Општински економски развој у источној Србији“ Фаза 2 – Реформа пореза на имовину, и на основу Решења начелника Општинске управе о образовању Комисије за избор сарадника (пописивача) на терену бр. 02-3/2018-IV од 12.02.2018.године, Комисија за избор сарадника (пописивача) на терену објављује:

**ЈАВНИ ПОЗИВ**

**за сарадника (пописивача) на терену у пројекту „ Реформа пореза на имовину“**

Позивају се сва лица са подручја општине Апатин која су пријављена као незапослена у евиденцији Националне службе за запошљавање да се у периоду од 27.03.2018. до 29.03.2018. године пријаве са документацијом у времену од 07 до 15 часова у Писарници Општинске управе општине Апатин, Српских владара 29.

Пописивачи ће бити ангажовани у попису имовине пореских обвезника на територији општине Апатин у вези спровођења Пројекта „Општински економски развој у Источној Србији 2017-2021” (Фаза 2).

**Општи услови које кандидат треба да испуњава:**

* Да је држављанин Републике Србије (за изабрана лица прибавља Комисија по службеној дужности);
* Да има најмање 18 година (пунолетно лице);
* Да има најмање средњи (IV) степен стручности (оверна копија дипломе)
* Да добро познаје терен (да станује на територији општине за коју се пријављује за пописивача),
* Да има читак рукопис
* Да против кандидата није покренута истрага и није подигнута оптужница (за изабрана лица прибавља Комисија по службеној дужности).

По избору кандидата, биће потписан Уговор о обављању привремених и повремених послова између Општине Апатин и сваког пописивача у складу са важећим законима – најдуже на период до 120 радних дана.

Приликом одабира кандидата поштоваће се принцип родне равноправности.

Избор кандидата обавиће се по истеку позива на огласној табли Општинске управе општине Апатин и oгласној табли Националне службе за запошљавање.

Детаљне информације могу се добити у периоду од 27.03.2018 до 29.03.2018. године. Сви заинтересовани се могу обратити путем е-мејл-а: [lpa@soapatin.org](mailto:lpa@soapatin.org) или на тел.: 025/772-122, локал 525 (контакт особа Вељко Цветићанин)

Пријаве се могу доставити у периоду од 27.03.2018 до 29.03.2018. године у времену од 07 до 15 часова у просторијама Локалне пореске администрације Општинске управе општине Апатин, Српских владара 29, канцеларија бр. 13.

У Апатину **ОПШТИНСКА КОМИСИЈА**

Дана 26.03.2018.године **ЗА ИЗБОР САРАДНИКА**